Cutremurul a fost detectat la ora locală 09.23 (01:23, ora R. Moldova), la o adîncime de 29 de kilometri în mare, la aproximativ 83 de kilometri nord-vest de capitala arhipelagului, Port Vila, conform Serviciului Seismologic al Statelor Unite (USGS), transmite Noi.md cu referire la ziare.com.
Centrul de alertă pentru tsunami din Pacific a precizat că seismul, care s-a produs în apropierea unui grup de insule slab populate, nu ar urma să provoace un tsunami.
Nu au fost raportate imediat pagube în Vanuatu.
Seismele sînt frecvente în Vanuatu. Acest arhipelag cu 320.000 de locuitori este situat pe "Cercul de Foc al Pacificului", o zonă cu activitate seismică şi vulcanică intensă, care se întinde din Japonia pînă în bazinul Pacificului, trecînd prin Asia de Sud-Est.